Tisztelt Balatonföldváriak!

 2016. november 3.-án vettem fel önkormányzati képviselőként a mandátumomat, kellő alázattal és nagy lelkesedéssel láttam neki a munkának. Az elmúlt évek alatt megismertem és átnéztem az elkövetkezendő években megvalósuló beruházásokat és fejlesztéseket. Konstruktív fiatalos véleményemet elmondtam Polgármester Úrnak és a képviselő testületnek, hogy hozzájáruljak Balatonföldvár város fejlesztéséhez.

Számtalan rendezvényen voltam jelen a városban ahol megismertem az itt élő emberek véleményét és elképzelését.

Tudásom és lehetőségeimhez mérten igyekeztem a város lakóinak érdekeit képviselni, gondjaikra megoldást keresni, életminőségüket javítani. Ezt a munkát nem csak önállóan, hanem a képviselőtársaimmal és a városban élő polgárokkal együtt végeztem.

Ahol lehetett magam kerestem megoldási lehetőséget vagy a megfelelő helyre továbbítottam a problémákat, amit közel 100 %- ban sikerült megoldanunk közös erővel.

Kiemelt feladatomnak tartom, hogy minden évben karácsony közeledtével egy picit megálljunk és értékeljük az elmúlt esztendőt, amit minden évben meg is tettünk.

 A 60 év feletti polgárok háztartásonként, idén is megkapták az önkormányzat csomagját, aminek szétosztásában és összeállításában kiemelt feladatot láttam el. A Balaton parton képviselő társaimmal bejártuk a kiemelkedő strandokat, hogy városunkban is kialakításra kerüljön két Európai szintű szabadidős strand, mivel elengedhetetlen a turisztikai forgalmunk megtartásához és növeléséhez, amit igazol az, hogy 2017-ben 11%-al emelkedett a vedégéjszakák száma. A humán bizottság tagjaként heroikus munkát végeztünk, amikor megszavazásra került az „Iskolai életre felkészítő támogatás, aminek keretében minden balatonföldvári óvodás gyermek után 10.000 Ft támogatást adunk, ugyan így az iskolásoknak is tanévkezdési támogatást. Nem elhanyagolható a „Szociális tűzifa” támogatási programunk se, mivel az intézkedés keretében 59 erdei köbméter fát osztunk szét a rászoruló családok közt. Képviselőtársaimmal közös előterjesztéssel éltünk, hogy 2017-től csökkentve legyen a kommunális adó mértéke és az idegenforgalmi adó is, javítva az itt élő lakosok és vállalkozók komfortérzetét.

A jövőben minden erőmmel azon leszek, hogy Balatonföldvár polgáraiért és fejlesztéseiért mindent megtegyek!

Tisztelettel: Kovács Alexandra Zsuzsanna

 képviselő